杜牧之诗酒扬州梦・天下乐
作者：乔吉
朝代：元

paragraphs: 端的是一醉能消万古愁，醒来时三杯，扶起头，我向那红裙队里夺下一筹。
看花呵，致成症候，饮酒呵，灌的醉休，我则待胜簪花常带酒。
(牛僧孺云)牧之在京师，日日有花酒之乐。
老夫有一家乐女子，颇善歌舞，唤他出来伏事学士咱。
好好那里？(旦上，云)妾身张好好是也，原是张尚之家女童。
牛太守大人与张尚之为旧友，遂将妾身过房与牛太守为义女，经今三年矣。
今日前厅上宴客，太守大人呼唤，须索见去。
(见科)(正末云)此女是谁？(牛僧孺云)是老夫义女，小字好好，唤来歌舞一回，与学士奉一杯酒。
(家童云)相公，好个标致的小姐！我那里曾见来。
(正末唱)。